Omul de afaceri american de origine australiană și celebru mogul de presă, Rupert Murdoch, anunță că se va căsători din nou.
Murdoch a cunoscut-o pe Zhukova, în vârstă de 67 de ani, prin intermediul celei de-a treia soții, Wendi Deng, iar cei doi viitori soți și-au început relația în vara anului 2023, după ce miliardarul a rupt fosta sa logodnă, cu Ann Lesley Smith, în luna aprilie.
În GALERIA FOTO de mai jos puteţi vedea imagini cu Rupert Murdoch și Elena Zhukova.
››› Vezi galeria foto ‹‹‹Noul cuplu a fost văzut într-o croazieră pe Marea Mediterană, potrivit Daily Mail.
Murdoch a fost căsătorit de patru ori, s-a logodit de șase ori și are șase copii.
Elena Zhukova este mama Dashei Zhukova, tânăra devenită celebră după ce s-a căsătorit cu oligarhul rus, Roman Abramovici, fost proprietar al clubului Chelsea FC.
Dasha și Deng, una dintre fostele soții ale lui Rupert Murdoch, sunt foarte bune prietene și se pare că astfel ar fi fost prezentată Elena mogulului media, arată aceeași sursă.
The New York Times relatează că invitațiile pentru nuntă au fost trimise, iar evenimentul va avea loc în luna iunie la moșia californiană a lui Murdoch, Moraga.
Divorțată de două ori, Elena Zhukova este, de profesie, biolog molecular și specialist în diabet.
Ea locuiește în America de mai bine de 30 de ani, după ce a părăsit Rusia în 1991, împreună cu fiica sa.